
ΑΠΟΦΑΣΕΙ Σ 

Αριθ. 31465 (1) 

Έγκριση του Οργανισμού Εσωτερικής Υπηρεσίας του Α' 
Παιδικού Σταθμού Βριλησσίων Αττικής. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του αρθ. 12 του Ν. 1188/81 όπως τρο¬ 
ποποιήθηκαν με τις όμοιες του αρθ. 8 παρ. 5 του Ν. 
2307/95. 

2. Τις διατάξεις του αρθ. 8 του Ν. 2503/97. 

3. Την 177/97 απόφαση του Δημοτικού Σ/λίου Δήμου 
Βριλησσίων με την οποία εκφράζει τη σύμφωνη γνώμη 
του για την 17/97 απόφαση του Διοικητικού Σ/λίου του Α' 
Παιδ. Σταθμού Δήμου Βριλησσίων. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/26.11.97 πρακτικό του 
αποφασίζουμε: 

Εγκρίνουμε την 17/97 απόφαση του Δημοτικού Σ/λίου 
του Δήμου Βριλησσίων περί ψήφισης του Οργανισμού 


Εσωτερικής Υπηρεσίας του Α' Παιδικού Σταθμού Δήμου 
Βριλησσίων, ως εξής: 

ΑΡΘΡΟ 1 

ΟΡΓΑΝΩΣΗ ΥΠΗΡΕΣΙΩΝ 

Ο Α’ Παιδικός Σταθμός Δήμου Βριλησσίων οργανώνεται 
σε ένα (1) τμήμα με τίτλο «Τμήμα υπηρεσιών παιδικού 
σταθμού» 

Το τμήμα συγκροτείται: 

1) απο τον Προϊστάμενο αυτού 

2) απο δυο (2) μη αυτοτελή γραφεία 

α. γραφείο παιδαγωγών 

β. γραφείο διοικητικής μέριμνας 

ΑΡΘΡΟ 2 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του προσωπικού του Α' παιδικού 
σταθμού Δήμου Βριλησσίων είναι οι εξής: 

1. τέσσερις (4) θέσεις κλάδου ΤΕ16 νηπιαγωγών 

2. τρεις (3) θέσεις κλάδου ΔΕ8 βοηθών παιδαγωγών 

3. μία (1) θέση κλάδου ΔΕΙ Διοικητικού (διαχειριστής) 

4. μια (1) θέση κλάδου ΔΕ32 μαγείρων 

5. μια (1) θέση κλάδου ΥΕ14 βοηθού μαγείρου 

6. δυο (2) θέσεις κλάδου ΥΕ16 προσωπικού καθαριότη¬ 
τας - βοηθητικών εργασιών 

7. μια (1) θέση κλάδου ΔΕ29 οδηγού 

Εκτός των ανωτέρω, στον παρόντα Ο.ΕΎ. προβλέπο- 
νται και οι ακόλουθες προσωρινές θέσεις του προσωπι¬ 
κού που μετατάχθηκε αυτοδικαίως στον Α' παιδικό σταθ¬ 
μό Δήμου Βριλησσίων με τις διατάξεις του αρ.26 του 
Δ.Κ.Κ., όπως τροποποιήθηκε με το αρθ. 8 § 7 του Ν. 
2503/97. 

1) Τρεις (3) θέσεις κλάδου ΤΕ Νηπιαγωγών (προσωρι¬ 
νός) που κατέχονται από τις: 

α) Φλώρου - Κατσούδα Δήμητρα, β) Σκλαβάκη Κυριακή, 
γ) Σταματιάδου Μαρία. 

2) Μια (1) θέση κλάδου ΥΕ βοηθητικού προσωπικού μα¬ 
γειρείου που κατέχεται απότηνΤσαντηράκη Μαρία 

3) Δυο (2) θέσεις κλάδου ΥΕ προσωπικού καθ/τας βοη¬ 
θητικών εργασιών που κατέχοντοι από τις: α. Πουλιάζου 
Ευφροσύνη, β. Κοκκίου Βιργινία. 

Οι ανωτέρω προσωρινές θέσεις καταργούνται με την 
κατά οποιοδήποτε τρόπο αποχώρησης από την υπηρεσία 
των υπαλλήλων που τις κατέχουν. 

Προσόντα διορισμού στις ανωτέρω θέσεις είναι τα ορι- 

ζόμενα απο τις διατάξεις του Π.Δ. 22/90 37α/87 και την 
ισχύουσα για τους ΟΤΑ νομοθεσία. 

ΑΡΘΡΟ 3 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Α' Προϊστάμενος τμήματος 

Χρέη Προϊσταμένου τμήματος υπηρεσιών του παιδικού 
σταθμού ασκεί ένας υπάλληλος του κλάδου ΤΕ16 Νηπια¬ 
γωγών ή του κλάδου ΤΕ Νηπιαγωγών (προσωρινός) που 
ορίζεται με απόφαση του Υπηρεσιακού Συμβουλίου. Σε 
περίπτωση που δεν έχει ορισθεί απο το Υπηρεσιακό Συμ¬ 
βούλιο εφαρμόζονται οι διατάξεις περί σναπλήρωσης 
προϊσταμένων. 

Καθήκοντα Προϊσταμένου: 

1) Είναι υπεύθυνος για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ¬ 
γράμματος. 

2) Μεριμνά για την πιστή εφαρμογή του κανονισμού λει¬ 
τουργίας του παιδικού σταθμού και για την εκτέλεση των 
αποφάσεων του Διοικητικού Συμβουλίου. 

3) Φροντίζει για την εσωτερική τάξη του Σταθμού και για 
κάθε σημειούμενη παράβαση υποχρεούται ν’ αναφέρεται 
στον Πρόεδρο του Διοικητικού Συμβουλίου. 

4) Προϊσταται όλων των υπαλλήλων του παιδικού σταθ¬ 
μού, εποπτεύει για την σωστή εκτέλεση των καθηκόντων 
τους και συντονίζει το έργο τους ανάλογα με τις ανάγκες 
που ανακύπτουν κάθε φορά. 

5) Συγκαλεί το προσωπικό του σταθμού για ενημέρωση 
καθοδήγηση και προγραμματισμό δραστηριοτήτων υπο¬ 
χρεωτικά με την έναρξη λειτουργίας του Σταθμού και 
όποτε κριθεί αναγκαίο. 

6) Συγκαλεί συγκέντρωση γονέων τουλάχιστον μια φο¬ 
ρά ύστερα από απόφαση του Διοικητικού Συμβουλίου. 
Στη συγκέντρωση παρευρίσκονται εκτός απο τον ίδιο, ο 
Πρόεδρος και τα μέλη του Διοικητικού Συμβουλίου και το 
παιδαγωγικό προσωπικό. 

Σκοπός της συγκέντρωσης είναι η ενημέρωση των γο¬ 
νέων για ζητήματα που αφορούν τα παιδιά και την λει¬ 
τουργία του σταθμού. 

7) Φροντίζει για την υγιεινή κατάσταση των παιδιών και 
μεριμνά για την σωματική τους ακεραιότητα ενημερώνο¬ 
ντας άμεσα τους γονείς τους σε περίπτωση ατυχήματος. 
Συνεργάζεται με τον παιδίατρο του σταθμού, αν υπάρχει. 

8) Κατευθύνει το προσωπικό καθαριότητας βοηθητικών 
εργασιών ως προς τη σωματική καθαριότητα των νηπίων, 
επιβλέπει την καθαριότητα του σταθμού και φροντίζει για 
την έγκαιρη παρασκευή του φαγητού και εποπτεύει την 
κανονική διανομή του. 

” 9) Συνεργάζεται με τον διαχειριστή για την κατάρτιση 
του προϋπολογισμού για τις προμήθειες και τις άλλες δα¬ 
πάνες, που απαιτούνται για την λειτουργία του σταθμού. 

10) Επιμελείται για τον εφοδιασμό του σταθμού των 
αναγκαίων τροφίμων, λοιπών ειδών και υλικών καθώς και 
την καλή φύλαξη, συντήρηση και διάθεση αυτών. Υπο¬ 
γράφει τα δελτία εισαγωγής - εξαγωγής υλικού. 

11) Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών, όπως προβλέπεται στο αρθ. 15 του 
κανονισμού λειτουργίας. 

12) Συντάσσει και διεκπεραιώνει την αλληλογραφία του 
σταθμού και φροντίζει για την αρχειοθέτηση των εγγρά¬ 
φων, τηρεί δε τη σφραγίδα του σταθμού. 

13) Δέχεται και πρωτοκολλά τις αιτήσεις των γονέων για 


την εγγραφή των παιδιών στο σταθμό και ενημερώνει τον 
πρόεδρο του Διοικητικού Συμβουλίου για την διαγραφή 
των παιδιών. 

14) Κρατεί τα κλειδιά του σταθμού και της αποθήκης. 

15) Τηρεί και ενημερώνει καθημερινά τα βιβλία: 

α) Βιβλίο παρουσίας προσωπικού 

β) Βιβλίο πρωτοκόλλου 

γ) Βιβλία διδαχθείσης ύλης, που καταχωρεί και υπο¬ 
γράφει καθημερινά το παιδαγωγικό προσωπικό. 

16) Μεριμνά για την αναπλήρωση του παιδαγωγικού και 
του βοηθητικού προσωπικού σε περίπτωση δικαιολογη¬ 
μένης ή μη απουσίας του. 

17) Όταν ο προϊστάμενος απουσιάζει ή κωλύεται όλα τα 
παραπάνω καθήκοντα ασκεί ο νόμιμος αναπληρωτής αυ¬ 
τού. 

18) Ασκεί καθ' άλλη αρμοδιότητα που θα του ανατίθεται 
με απόφαση του Διοικητικού Συμβουλίου. 

Β' ΓΡΑΦΕΙΟ ΠΑΙΔΑΓΩΓΩΝ 

α) Παιδαγωγοί: 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολούν τα παιδιά σύμφωνα με το ημερή¬ 
σιο πρόγραμμα απασχόλησης και προσφέρουν σ’ αυτά 
με υπομονή και στοργή όλες τις δυνατότητες για ν’ ανα¬ 
πτύξουν την προσωπικότητά τους επιδιώκοντας συνεχώς 
να δημιουργήσουν σ’αυτά ικανότητα συγκέντρωσης, αυ¬ 
τενέργειας, εμπιστοσύνη στον εαυτό τους και στις προ¬ 
σωπικές δυνατότητες τους. Σε καμμιά περίπτωση και για 
οποιοδήποτε λόγο δεν επιτρέπεται η κακή μεταχείριση 
των παιδιών (εκφοβισμός - σωματική ποινή). 

2. Εισηγούνται στον Προϊστάμενο τμήματος τις ανά¬ 
γκες εφοδιασμού του Σταθμού για την εφαρμογή του 
προγράμματος με τα απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την τακτοποί¬ 
ηση των ατομικών τους αναγκών. Παρακολουθούν την 
διατροφή τους και την καθαριότητά τους, ενθαρύνοντας 
την αυτοεξυπηρέτησή τους. 

4. Φροντίζουν για την σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 
και υποχρεούνται ν’ αναφέρουν στον Προϊστάμενο και να 
τον ενημερώνουν για κάθε ύποπτο σχετικό με την υγεία 
των παιδιών περιστατικό ή οποιοδήποτε άλλο θέμα. 

5. Τηρούν βιβλίο παρουσίας των παιδιών και ενημερώ¬ 
νουν τον Προϊστάμενο στις περιπτώσεις καθυστέρησης 
στην προσέλευσή τους ή στην αναχώρησή τους και στις 
περιπτώσεις απουσίας τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο, που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα 
διαδικασίας και το εκπαιδευτικό υλικό και γενικά για κάθε 
υλικό που τους έχει διατεθεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον Προϊστάμενο του Σταθμού. 

10. Μια παιδαγωγός και ένα άτομο απο το βοηθητικό 
προσωπικό παρευρίσκονται υποχρεωτικά κατά την προ¬ 
σέλευση και αποχώρηση των παιδιών. 

11. Εκτελούν οποιαδήποτε άλλη υπηρεσία σχετική με το 
έργο τους που τους ανατίθεται απο τον Προϊστάμενο 

β) Βοηθοί παιδαγωγών. 

Βοηθούν το παιδαγωγικό προσωπικό σε όλα τα καθή- 
κοντά του και εκτελούν τις οδηγίες που παίρνουν απο αυ¬ 
τό. 

Στην περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Ποϊστάμενο 
του σταθμού για βοήθεια και υποστήριξη. 

Γ ΓΡΑΦΕΙΑ ΔΙΟΙΚΗΤΙΚΗΣ ΜΕΡΙΜΝΑΣ 

α. Διαχειριστής. 

1. Είναι υπεύθυνος για την προμήθεια και τον έγκαιρο 
εφοδιασμό του σταθμού μετά αναγκαία τρόφιμα, και λοι¬ 
πά υλικά, για την καλή φύλαξη και συντήρηση και διάθεσή 
τους, καθώς και για την λοιπή εν γένει περιουσία του 
σταθμού, με τις εκάστοτε αποφάσεις του Διοικητικού 
Συμβουλίου. 

2. Συντάσσει τις μισθοδοτικές καταστάσεις του προσω¬ 
πικού του σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ.) 
που προκύπτουν. 

3. Τηρεί όλα τα βιβλία διαχείρησης στα οποία καταχω¬ 
ρεί όλες τις απο το νόμο απαιτούμενες εγγραφές. 

4. Πραγματοποιεί τις πληρωμές και εισπράξεις του νο¬ 
μικού προσώπου. Για τις πληρωμές συνυπογράφει με τον 
Πρόεδρο του Δ.Σ. ή του Προϊσταμένου του Νομικού Προ¬ 
σώπου τις επιταγές ή πληρώνει με μετρητά, εφόσον δεν 
εκδίδεται επιταγή, λαμβάνοντος σχετική απόδειξη απο 
τον δικαιούχο. Είναι υπεύθυνος για την έγκαιρη απόδοση 
των γενομένων κρατήσεων για φόρους ή ασφαλιστικές ει¬ 
σφορές. 

5. Είναι υπεύθυνος για την τήρηση γενικά των λογαρια¬ 
σμών του Νομικού Προσώπου τη συγκέντρωση των πα¬ 
ραστατικών στοιχείων της διαχείρισης κσιτην φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρησης σε οποιοδήποτε χρόνο. 

6. Συνεργάζεται με τον Προϊστάμενο του Νομικού Προ¬ 
σώπου για την κατάρτιση του προϋπολογισμού του απο¬ 
λογισμού και του ισολογισμού του Νομικού Προσώπου ει- 
σηγούμενος εγκαίρως τυχόν αναμόρφωσή του. 

7. Εκτελεί κάθε άλλη εργασία διοίκησης και διαχείρη¬ 
σης που του ανατίθεται απο τον Προϊστάμενο και το Διοι¬ 
κητικό Συμβούλιο. 

β. Μαγείρισσα ή Μάγειρας 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα με το 
διαιτολόγιο επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού 
εισηγούμενη κάθε σχετικό μέτρο. 

2. Παραλαμβάνει καθημερινά απο τον διαχειριστή ή τον 
Προϊστάμενο βάσει υπηρεσιακού σημειώματος την ανα¬ 
γκαία ποσότητα υλικών για το ημερήσιο φαγητό με βάση 
το διαιτολόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος και του 
μεσημεριανού φαγητού. 

4. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους ευθυνόμενη/ος για κάθε απώλεια ή αδικαιολόγητη 
καταστροφή. 

5. Φροντίζει για την έγκαιρη τακτοποίησή των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητος του χώρου 
αυτού. 


6. Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 

7. Εκτελεί κάθε άλλη εργασία που θα ανατίθεται από τον 
Προϊστάμενο. 

β. Βοηθός Μαγείρου. 

1. Φροντίζει για τη διανομή του φαγητού, βοηθά το βοη¬ 
θητικό προσωπικό στη διανομή του φαγητού στα παιδιά 
και φροντίζει για τη συγκένρωση των ειδών εστίασης με¬ 
τά το τέλος του. 

2. Βοηθά τον μάγειρα ή μαγείρισσα στην προετοιμασία 
του φαγητού. 

3. Αναπληρώνει τον μάγειρα σε περίπτωση απουσίας ή 
κωλύματος αυτού. 

δ. Προσωπικό καθαριότητας - Βοηθητικών εργασιών 

1. Εκτελεί τις εργασίες, καθοριότητας όλων των εσωτε¬ 
ρικών και εξωτερικών χώρων του σταθμού εκτός εκείνων 
του μαγειριού και της αποθήκης. 

2. Χρησιμοποιεί υλικά καθαριότητας που περιλαμβάνει 
απο τον διαχειριστή ή τον Προϊστάμενο με υπηρεσιακό 
σημείωμα και υπογράφει το σχετικό δέλτίο. 

3. Είναι αποκλειστικά υπόλογος για τον γενικό ιματισμό 
του σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσής του, ευθυνόμενο για κάθε απώλεια ή 
αδικαιολόγητη καταστροφή του. 

4. Βοηθά στη διανομή του φαγητού παρευρίσκεται δε 
στο χώρο τραπεζαρίας και βοηθά τους παιδαγωγούς, κα- 
θόλη τη διάρκεια του φαγητού των παιδιών. 

5. Βοηθά εφόσον παρίσταται ανάγκη στην προετοιμα¬ 
σία των παιδιών για τη μεσημβρινή τους ανάπαυση, κα¬ 
θώς και στην ετοιμασία αυτών για την αποχώρησή τους 
από το Σταθμό. 

6. Επιλαμβάνεται της καθαριότητας των παιδιών του 
σταθμού. 

7. Αναπληρώνει την μαγείρισσα ή μάγειρα ή βοηθό μα¬ 
γείρου σε περίπτωση απουσίας ή κωλύματος αυτού. 

8. Εκτελεί κάθε άλλη εργασία που του ανατίθεται απο 
τον Προϊστάμενο. 

3. Οδηγός 

1. Ευθύνεται για την ασφαλή μεταφορά των φιλοξενούμε¬ 
νων παιδιών προς και από τον σταθμό και σε λοιπές μετακι¬ 
νήσεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου του σταθμού και οφείλει να τη¬ 
ρεί σχολαστικά του Κ.Ο.Κ. και τους όρους ασφαλούς με¬ 
ταφοράς των παιδιών. 

3. Εκτελεί τις εξωτερικές εκείνες εργασίες του Νομικού 
Προσώπου στα μεσοδιαστήματα των μεταφορών που κα¬ 
θορίζονται απο τον Προϊστάμενο. 

Ακροτελεύτια διάταξη 

Από τις διατάξεις του παρόντος οργανισμού εσωτερικής 
υπηρεσίας δεν προκαλείται δαπάνη σε βάρος του προϋ¬ 
πολογισμού του Νομικού Προσώπου «Α' παιδικός σταθ¬ 
μός Δήμου Βριλησσίων» για το έτος 1997, προκαλείται 
όμως δαπάνη ύψους 50.000.000 δρχ. ετησίως για τα επό¬ 
μενα έτη, που θα προβλεφθεί στον προϋπολογισμό του. 

Η παρούσα να δημοσιευθεί στην Εφημερίδα της της 
Κυβερνήσεως. 

Αθήνα, 11 Αυγούστου 1999 
Με εντολή Γεν. Γραμμ. Περιφέρειας 
ΗΤμηματάρχης 
ΕΛΙΣΣΑΒΕΤ ΤΑΣΟΥΛΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.4013 (2) 

Σύσταση Δημοτικής Επιχείρησης Ανάπτυξης στο Δήμο 
Σώστου Ν. Ροδόπης με την επωνυμία «Δημοτική Επι¬ 
χείρηση Ανάπτυξης Σώστου (Δ.ΕΠ.Α.Σ.)». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Τις διατάξεις του άρθρου 277 του Δημοτικού Κοινοτι¬ 
κού Κώδικα (Π.Δ. 410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚτ.Β' 
καθώς και την αριθμ. 29742/23.5.89 Εγκύκλιο του Υπουρ¬ 
γείου Εσωτερικών. 

3. Την αριθμ. 52/99 απόφαση του Δημοτικού Συμβουλί¬ 
ου του Δήμου Σώστου, αποφασίζουμε: 

Συνιστάται στον Δήμο Σώστου του Νομού Ροδόπης Δη¬ 
μοτική Επιχείρηση με την επωνυμία «Δημοτική Επιχείρη¬ 
ση Ανάπτυξης Σώστου (Δ.ΕΠ.Α.Σ.)» ως ίδιο Νομικό Πρό¬ 
σωπο, το οποίο διέπεται από τις διατάξεις των άρθρων 
277 έως 284 και 287, 281 και 304 του Δημοτικού Κοινοτι¬ 
κού Κώδικα (ΠΔ 410/95). 

ΣΚΟΠΟΣ: 

Σκοπός της επιχείρησης είναι η οικονομική, κοινωνική 
και πολιτιστική ανάπτυξη του Δήμου Σώστου και ειδικότε¬ 
ρα: 

1. Τουρισμός - Οικοτουρισμός - Αγροτουρισμός. 

Η γεωγραφική θέση, οι φυσικοί πόροι, οι κλιματολογι- 
κές συνθήκες και η σύνθεση του παραγωγικού ιστού προ- 
σφέρονται για την ανάπτυξη του τουρισμού. 

Η Επιχείρηση μπορεί να συμβάλλει στην κατεύθυνση 
αυτή με την οργάνωση τμήματος περιήγησης - ξενάγη¬ 
σης στους οικοτόπους και βιοτόπους της περιοχής κα¬ 
θώς και του ευρύτερου ορεινού όγκου, αλλά και με την 
παροχή υπηρεσιών διανυκτέρευσης και διατροφής με την 
κατασκευή ξενώνων, συνεδριακού κέντρου, κατασκηνώ¬ 
σεις, κ.λπ., λαμβάνοντας ενίσχυση από ίδια αλλά και από 
εθνικά και κοινοτικά προγράμματα. 

2. Δημιουργία επιχειρήσεων και συνεργασίες 

Η δημιουργία αμιγών και μεικτών επιχειρήσεων με τη 
συμμετοχή της Δ.ΕΠ.Α.Σ. και των αντίστοιχων φορέων ή 
ομάδων ενδιαφερομένων κατά τομέα δράσης όπως κα¬ 
τασκευών, βιοτεχνίας, αλιείας - αμπελουργίας - κερασιών 
και εν γένει αειφορικής γεωργίας και κτηνοτροφίας με 
στήριξη επιστημονική και ελεγχόμενη παραγωγή προϊό¬ 
ντων. Η συνεργασία με άλλες επιχειρήσεις των όμορων 
Δήμων ή και της ευρύτερης περιοχής με στόχο την ανά¬ 
πτυξη κοινών δράσεων. 

3. Στήριξη - προώθηση των χειροτεχνικών και οικοτε¬ 
χνίας. 

Η παραγωγή χειροτεχνικών προϊόντων στην ευρύτερη 
περιοχή του Δήμου Σώστου έχει στοιχεία οικοτεχνίας. Με 
τη στήριξη αυτών των δραστηριοτήτων, κυρίως σε ότι 
αφορά στο τεχνικό τους μέρος και στην οργάνωση και 
προβολή της πώλησης των προϊόντων αυτών, είναι δυνα¬ 
τή η έναρξη μιας δυναμικής αναπτυξιακής πορείας για 
την οικοτεχνία της περιοχής. 

4. Πολιτιστικές δραστηριότητες 

Η ανάληψη πολιτιστικών, αθλητικών και κοινωνικών 
δραστηριοτήτων για τη διάδοση της καλλιτεχνικής παι¬ 
δείας στους τομείς μουσικής, χορού, θεάτρου, κινηματο¬ 
γράφου, φωτογραφίας, εικαστικών τεχνών, κ.λπ. και η 
διοργάνωση διαφόρων πολιτιστικών, αθλητικών και άλ¬ 


λων εκδηλώσεων και δραστηριοτήτων, φεστιβάλ, συνε¬ 
δρίων, κ.λπ. 

5. Κοινωνική πολιτική 

Η Δ.Ε.Π.Α.Σ θα υλοποιεί τις πολιτικές αποφάσεις της 
Δημοτικής Αρχής στον τομέα κοινωνικής πολιτικής για 
κοινωνικές ομάδες με ειδικά προβλήματα. Θα σχεδιάζει 
και θα υλοποιεί προγράμματα κοινωνικής πολιτικής με 
σκοπό τη στήριξη διαφόρων κοινωνικών ομάδων παιδιά 
νέοι γυναίκες τρίτη ηλικία παλινοστούντες μειονεκτικές 
ομάδες κ.λπ. και με ανώτερο στόχο τη βελτίωση της ποι- 
ότητος ζωής των δημοτών. Η χρηματοδότηση των προ¬ 
γραμμάτων αυτών γίνεται από ίδια κεφάλαια ή εθνικά ή 
ευρωπαϊκά προγράμματα. 

6. Μονάδες παροχής υπηρεσιών. 

Στον τομέα αυτό περιλαμβάνονται αρκετά αντικείμενα 
με τα οποία θα μπορούσε να ασχοληθεί η Επιχείρηση επε- 
κτείνοντας σταδιακά τις δραστηριότητές της και αποκτώ¬ 
ντας πρόσθετους πόρους. 

Αυτά ενδεικτικά μπορεί να είναι: 

• Η διαχείριση και η εκμετάλλευση αναψυκτηρίων και 
κατασκηνώσεων στον ορεινό όγκο καθώς και στις χαμη¬ 
λότερες περιοχές και εντός των οικισμών. 

• Η διαχείριση και η εκμετάλλευση εγκαταστάσεων που 
μπορούν να παρέχουν κοινωνικές υπηρεσίες (παιδικός 
σταθμός, κοινοτικό καφενείο, αθλητισμό, κέντρο ηλικιω¬ 
μένων, κ.λπ.). 

• Η διαχείριση και η εκμετάλλευση χώρων υποδοχής, 
επίσης, και εστίασης τουριστών (αθλητικού, θεραπευτι¬ 
κού, οικολογικού, παραθεριστικού τουρισμού). 

7. Προγράμματα κατάρτισης 

Η εκπόνηση διαχείριση και υλοποίηση προγραμμάτων 
κατάρτισης ή ανάθεση σε τρίτους. Η αξιολόγηση πρωτο¬ 
βουλιών που εκπορεύονται και συγχρηματοδοτούνται από 
την Ευρωπαϊκή Ένωση και άλλους Εθνικούς ή διεθνείς ορ¬ 
γανισμούς σε συνεργασία με τον δημόσιο ή ιδιωτικό τομέα, 
τους κοινωνικούς φορείς και τις παραγωγικές τάξεις. 

8. Διαχείριση προγραμμάτων της Ευρωπαϊκής Ένωσης. 

Η Δημοτική Επιχείρηση θα υλοποιεί προγράμματα της 

Ευρωπαϊκής Ένωσης, τα οποία θα εγκρίνονται μετά από 
προτάσεις της, προς τους αντίστοιχους Εθνικούς και Ευ¬ 
ρωπαϊκούς φορείς. 

9. Διαφημιστικό γραφείο 

Δραστηριότητες αυτού του είδους με περιβαλλοντικό 
και πολιτιστικό περιεχόμενο, διαφήμισης των τουριστι¬ 
κών θέρετρων της περιοχής, καθώς και ενημέρωση των 
πολιτών, των αγροτών, των αλιέων, κ.λπ., αλλά και η δια¬ 
φήμιση και η προβολή του Δήμου με οπτικοακουστικά μέ¬ 
σα και μέσω δημιουργίας ραδιοφωνικού ή τηλεοπτικού 
σταθμού. 

Εκτός αυτού, οι δραστηριότητες αυτού του είδους με 
σωστούς χειρισμούς μπορούν να τύχουν επιπλέον χρη¬ 
ματοδότησης με διαφημίσεις, σπόνσορες, κ.λπ 

10. Διαχείριση κινητής και ακίνητης περιουσίας του Δή¬ 
μου 

Η κινητή περιουσία του Δήμου μπορεί να χρησιμοποιη¬ 
θεί για τα κατασκευαστικά έργα του Δήμου ή και για την 
εξυπηρέτηση των δημοτών. 

Η ακίνητη περιουσία σε γη του Δήμου αποτελεί ένα 
ανεκμετάλλευτο κεφάλαιο, το οποίο έως σήμερα χρησι¬ 
μοποιείται σε ένα μικρό μόνο μέρος του για ανάγκες βο- 
σκής και ένα επίσης μικρό μέρος του για ενοικίαση. 

Η παραχώρηση της χρήσης της στη Δημοτική Επιχείρη¬ 
ση είναι βέβαιο ότι θα αποφέρει νέους τρόπους διαχειρι- 

σής της σε δύο κατευθύνσεις. Αφενός μεν την ενοικίαση 
της γης και την απόκτηση πρόσθετων πόρων, αφετέρου 
την ανάπτυξη δραστηριοτήτων περιηγητικού τουρισμού, 
οικοτουρισμού, αθλητικού τουρισμού, ανάδειξη επαγ¬ 
γελμάτων, κ.λπ. 

11. Οικιστικές - Πολεοδομικές παρεμβάσεις και κατα¬ 
σκευές. 

Κρίνεται αναγκαίο η Δ.ΕΠ.Α.Σ. να στηρίξει το σύνολο 
των προσπαθειών του Δήμου στην κατεύθυνση αυτή, ιδι¬ 
αίτερα στην κατεύθυνση της επίτευξης του καλύτερου 
δυνατού αποτελέσματος στο μελετητικό και κατασκευα¬ 
στικό πεδίο με τη φθηνότερη δυνατή λύση. Το τελευταίο 
συνδυάζεται με τη συνολική αντίληψη για τη δημιουργία 
της επιχείρησης. 

Ο στόχος αυτός μπορεί να επιτευχθεί με τη δραστηριο- 
ποίηση της Επιχείρησης σε ορισμένες μελετητικές εργα¬ 
σίες και προτάσεις, όπως επίσης και στην εκτέλεση κατα¬ 
σκευαστικών εργασιών μετά από αντίστοιχες αποφάσεις 
του Δημοτικού Συμβουλίου, εκμεταλλευόμενη τα πλεονε¬ 
κτήματα για απευθείας ανάθεση μελετών και έργου που 
της δίδει το υπάρχον θεσμικό πλαίσιο. 

12. Εκπόνηση Μελετών 

Η εκπόνηση μελετών για την κατασκευή τεχνικών έργων 
κάθε είδους που ανατίθενται από φυσικά ή νομικά πρόσω¬ 
πα του ιδιωτικού ή δημοσίου τομέα καθώς και έργα του Δή¬ 
μου εκμεταλλευόμενοι εθνικά και κοινοτικά προγράμματα. 

13. Εργαστήρι κατασκευών 

Δημιουργία εργαστηρίου διαφόρων κατασκευών για να 
χρησιμοποιηθούν στο Δήμο για διάφορες χρήσεις στις 
πολιτιστικές εκδηλώσεις κ.λ.π. καθώς και την προώθηση 
και εμπορία των προϊόντων που παράγει. 

14. Εργασίες υδραυλικές και ηλεκτρολογικές 

Η παροχή παντός είδους υδραυλικών και ηλεκτρολογι- 
κών εργασιών και εγκαταστάσεων ιδιωτικών και δημο¬ 
σίων φορέων. 

15. Εργασίες ύδρευσης 

Η παροχή παντός είδους έργων ύδρευσης, γεωτρήσε¬ 
ων, άντλησης, δεξαμενών, δικτύων μεταφοράς και διαχεί¬ 
ρισης των υδάτινων πόρων. Οι όμοροι Δήμοι αντιμετωπί¬ 
ζουν πρόβλημα υφαλμύρωσης και η Δ.ΕΠ.Α.Σ. θα πρέπει 
να διαχειριστεί το θέμα αυτό σε όλους τους τομείς έργων 
και διαχείρισης. Το θέμα ύδρευσης μπορεί να γίνει και σε 
συνεργασία με άλλους όμορους Δήμους με μεγάλο κέρ¬ 
δος για την Δ.ΕΠ.Α.Σ. 

15. Καθαριότητα 

Η συλλογή μεταφορά και απόθεση απορριμμάτων κα¬ 
θώς και η ανάληψη εργολαβιών και υπηρεσιών καθαριό¬ 
τητας παντός είδους από φορείς δημόσιους και ιδιωτι¬ 
κούς. Η συνεργασία με άλλους Δήμους στον τομέα αυτό 
και συμμετοχή σε ΧΥΤΑ. 

Η προστασία του φυσικού περιβάλλοντος καθώς επί¬ 
σης η εφαρμογή προγραμμάτων διαχείρισης απορριμμά¬ 
των και ανακύκλωσης. 

17. Διαχείριση Λυμάτων 

Η παροχή παντός είδους έργων αποχέτευσης και δια¬ 
χείρισης των λυμάτων του Δήμου καθώς και η λειτουργία 
και εκμετάλλευση γραφείου εκκενώσεων λυμάτων. Στο 
Δήμο λόγω της σύστασης του εδάφους δεν απορροφώ- 
νται τα λύματα και ο καθαρισμός των βόθρων είναι πολύ 
συχνός γι' αυτό το λόγο για μικρότερο κόστος προς τους 
δημότες είναι επιβεβλημένη η ίδρυση γραφείου εκκενώ¬ 
σεων λυμάτων. 


18. Γεωθερμικό πεδίο, υδάτινοι πόροι, αναλύσεις 

Αξιοποίηση του γεωθερμικού πεδίου, του φυσικού αε¬ 
ρίου και άλλων μορφών ενέργειας που θα υπάρχουν στο 
Δήμο. Θεωρείται επιβεβλημένο η Δ.ΕΠ.Α.Σ. να αξιοποιή- 
σει και να διαχειρισθεί κάθε μορφής ενέργειας που σήμε¬ 
ρα έχουμε ενδείξεις. Επίσης η διαχείριση υδάτινων πό¬ 
ρων (πηγή. Β' Κερασέας, Μαξιμιανούπολης, κλπ.) με δη¬ 
μιουργία μονάδας εμφιάλωσης ή άλλων δράσεων. Τέλος 
η δημιουργία εργαστηρίων για την ανάλυση νερού, εδά¬ 
φους κλπ. 

19. Εμπορικές δραστηριότητες 

Η Δ. Ε.Π.Α.Σ. έχειτις δυνατότητες της εμπορίας προϊόντων 
παραγομένων και παράλληλα της παροχής υπηρεσιών υψη¬ 
λής τεχνολογίας αναλυτικότερα εμπορία ειδών εξοπλισμού 
χώρων πολιτιστικών και κοινωνικών λειτουργιών. 

Την οργάνωση - παρουσίαση - εκμετάλλευση εμπορι¬ 
κών συναντήσεων και δραστηριοτήτων για την καλύτερη 
διακίνηση των προϊόντων την εκπροσώπηση των παρα¬ 
γωγών την διευκόλυνση εμπορικών επισκεπτών την δημι¬ 
ουργία και λειτουργία εμπορικών - δημοτικών και λαϊκών 
αγορών, επί μέρους καταστημάτων, εστιατορίων, αναψυ- 
κτηρίων, δυρθΓ γπ3γΚθΙ κ.τ.λ. Στόχος αυτών των δραστη¬ 
ριοτήτων είναι η προώθηση των τοπικών προϊόντων, προϊ¬ 
όντων ονομασίας προέλευσης με ιδιαίτερο βάρος στην 
παραγωγή κερασιού, καπνού, φράουλας, ρίγανης και λοι¬ 
πών αγροτικών προϊόντων, ανταλλαγή απόψεων και δρά¬ 
σεων με αύξηση της ανταγωνιστικότητας και καθιέρωση 
δράσεων διαδημοτικής εμβέλειας - περιφερειακής δρά¬ 
σης και εθνικής σημασίας. 

20. Τουριστική και Αθλητική Αξιοποίηση Ορεινού 
Όγκου 

Η Δημοτική Επιχείρηση στα πλαίσια αξιοποίησης του 
ορεινού όγκου θα προβεί στη δημιουργία κατασκηνώσε¬ 
ων και αθλητικών εγκαταστάσεων για την υποδοχή αθλη¬ 
τικών συλλόγων για τις θερινές προετοιμασίες τους, κα¬ 
θώς και τη διοργάνωση αθλητικών γεγονότων (τουρνουά 
μπάσκετ, ποδοσφαίρου, ορεινά μονοπάτια, κ.λπ.). Δημι¬ 
ουργία τουριστικών κατασκηνώσεων για την ανάπτυξη 
του τουρισμού καθ’ όλη τη διάρκεια του έτους καθώς και 
αξιοποίηση του κλίματος της περιοχής με την προώθηση 
και ανάπτυξη θεραπευτικού τουρισμού. 

21. Αξιοποίηση Λατομείων, ορυχείων και εν γένει πλούτου. 

Ένας από τους αποδοτικότερους πόρους της Δημοτι¬ 
κής Επιχείρησης αναμένεται να είναι τα έσοδα από την 
αμμοληψία του ποταμού Κομψάτου, Τραύου και λοιπών 
ρεμάτων της περιοχής καθώς και κάθε άλλου ορυκτού 
πλούτου (λατομείο Δύμης-Φωλέας κλπ.). Σημειώνεται ότι 
θα προσεχθεί ιδιαίτερα η προστασία του οικοσυστήματος 
της περιοχής καλύπτοντας παράλληλα τις αυξημένες 
ανάγκες σε υλικά για την κατασκευή της Νέας Εγνατίας 
οδού, καθώς και των άλλων οδικών δικτύωντης περιοχής. 

22. Αξιοποίηση Δασικού πλούτου 

Ο ορεινός όγκος είναι καλυμμένος με δάση πεύκης, 
δρυός, οξιάς κλπ. τα οποία δύναται να αξιοποιηθούν ποι- 
κιλοτρόπως και να καταστούν σημαντική πηγή εσόδων 
του Δήμου. 

23. Επιχειρηματικοί σύμβουλοι 

Η δημιουργία της απαραίτητης υποδομής για παροχή 
συμβουλευτικών υπηρεσιών σε θέματα διοικητικά, ανα¬ 
πτυξιακά, νομικά, οικονομικά, τεχνικά και υψηλής τεχνο¬ 
λογίας για την υποστήριξη και ανάπτυξη των δραστηριο¬ 
τήτων του Δήμου και άλλων φυσικών και νομικών προσώ¬ 
πων ιδιωτικού και δημοσίου δικαίου. 

Η επιχείρηση μπορεί να επεκτείνει την επιχειρηματική 
της δραστηριότητα σε οποιαδήποτε περιοχή της χώρας 
και της Ευρωπαϊκής Ένωσης. 

Για την επίτευξη του σκοπού της, η επιχείρηση μπορεί 
να συμμετέχει, ύστερα από απόφαση του διοικητικού 
συμβουλίου, σε κοινοπραξίες ή σε άλλες επιχειρήσεις. 

- Η επιχείρηση διοικείται από επταμελές (7) Διοικητικό 
Συμβούλιο τα μέλη του οποίου θα είναι: 

α) ο εκάστοτε Δήμαρχος ως Πρόεδρος, β) τέσσερις (4) 
δημοτικοί σύμβουλοι εκ των οποίων το ένα μέλος προέρ¬ 
χεται από την μειοψηφία σύμφωνα με την διάταξη της 
παρ. 23 του άρθρου 11 του Ν.2503/97, γ) ένας δημότης ή 
κάτοικος του Δήμου Σώστου με σχετική εμπειρία στα αντι¬ 
κείμενα λειτουργίας της Επιχείρησης, ο οποίος αντικαθί¬ 
σταται από ένα εκπρόσωπο των εργαζομένων, εφ’ όσον η 
Επιχείρηση απασχολεί περισσότερα από είκοσι (20) άτο¬ 
μα, δ) ένας εκπρόσωπος κοινωνικού φορέατης περιοχής. 

- Η διάρκεια της Επιχείρησης ορίζεται σε πενήντα (50) 
χρόνια. 

- Έδρα της Επιχείρησης είναι ο Δήμος Σώστου του Νο¬ 
μού Ροδόπης. 

- Το κεφάλαιο της Επιχείρησης ανέρχεται σε ύψος 
15.000.000 δρχ. 

- Πόροι της Επιχείρησης είναι τα έσοδα από την άσκηση 
της δραστηριότητάς της, οι πρόσοδοι από την περιουσία 
της, δάνεια, κληρονομιές, εισφορές και κάθε άλλο νόμιμο 
έσοδο. 

- Η Επιχείρηση διαλύεται: 

α) Με απόφαση του Δημοτικού Συμβουλίου και με την 
έγκριση του Γενικού Γραμματέα της Περιφέρειας. 

β) Όταν λήξει η διάρκειά της χωρίς να παραταθεί. 

γ) Σε περίπτωση πτώχευσης της Επιχείρησης. 

Τη διάλυση ακολουθεί η εκκαθάριση. 

- Η συγκρότηση η λειτουργία και οι αρμοδιότητες των 
οργάνων διοίκησης, η διαχείρηση και εποπτεία της επι¬ 
χείρησης διέπονται από τις σχετικές με τις δημοτικές και 
κοινοτικές επιχειρήσεις διατάξεις του Π .Δ. 410/95 και την 
με αριθμό 25027/9.4.84 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 244/19.4.84 τ.Β'. 

α) Από τις διατάξεις της ανωτέρω απόφασης προκαλεί- 
ται δαπάνη σε βάρος του προϋπολογισμού του Δήμου 
Σώστου για το τρέχον έτος 15.000. 000 δρχ. 

β) Γ ια την κάλυψη της ανωτέρω δαπάνης έχει εγγράφει 
πίστωση στον προϋπολογισμό του έτους 199915.000.000 
δρχ. στον ΚΑ 65.16.161.9α. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Κομοτηνή, 30 Ιουλίου 1999 
Ο Γεν. Γραμμ. Περιφέρειας 
ΣΤΑΥΡΟΣ ΚΑΜΠΕΛΗΣ 

-♦- 

Αριθ. 2348 (3) 

Κατάργηση του Νομικού Προσώπου Δήμου Αγίου Νικολά¬ 
ου Ν. Λασιθίου με την επωνυμία «Σχολική Επιτροπή 
Ενιαίου Πολυκλαδικού Λυκείου» και σύσταση νέου Δη¬ 
μοτικού Νομικού Προσώπου με την επωνυμία «Σχολική 
Επιτροπή Β' Ενιαίου Λυκείου - Ι.Ε.Κ. Αγίου Νικολάου. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106, 176 και 203 του Π.Δ. 
410/95 (Δ.Κ.Κ.). 


2. Το άρθρο 5 παρ. 8 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

3. Τον Ν. 2503/97 «Διοίκηση, Οργάνωση Στελέχωσητης 
Περιφέρειας, ρύθμιση θεμάτων για την Τοπική Αιπ/ση και 
άλλες διατάξεις. 

4. Την αριθμ. 5972/13.8.98 απόφαση Γ.Γ. Περιφέρειας 
Κρήτης περί μεταβίβασης δικαιώματος υπογραφής με 
εντολή Γενικού Γραμματέα Περιφέρειας στο Προϊστάμε¬ 
νο Δ/νσης και στους Προϊσταμένους Τμημάτων της 
Δ/νσης Τοπικής Αυτ/σης και Δ/σης. 

5. Την αριθμ. 399/20.12.95 απόφασηΔ.Σ. Αγίου Νικολάου. 

6. Την αριθμ. 469/18.1.96 απόφαση Περιφερειακού 
Δ/ντή. 

7. Το αριθμ. Δ4/581/9.11.98 έγγραφο του Υπουργού 
Εθνικής Παιδείας και Θρησκευμάτων. 

8. Την αριθμ. 108/99 απόφαση Δ.Σ. Αγίου Νικολάου, 
αποφασίζουμε: 

1. Καταργούμε το Νομικό Δημοτικό Πρόσωπο με την 
επωνυμία «Σχολική Επιτροπή Ενιαίου Πολυκλαδικού Λυ¬ 
κείου Αγίου Νικολάου». 

2. Συστήνουμε στο Δήμο Αγίου Νικολάου ίδιο Νομικό 
πρόσωπο με την επωνυμία «Σχολική Επιτροπή Β' Ενιαίου 
Λυκείου - Ι.Ε.Κ. Αγίου Νικολάου». 

3. Σκοπός του Νομικού αυτού Προσώπου είναι: 

• η διαχείριση των πιστώσεων που διατίθενται για τις 
λειτουργικές δαπάνες, καθαριότητας, θέρμανσης, φωτι¬ 
σμού ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

• η εκτέλεση μικρών έργων για επισκευή και συντήρη¬ 
ση διδακτηρίων, 

• η αποκατάσταση των φθορών και ζημιών των επί¬ 
πλων, εξοπλισμού και γενικά των διδακτηριακών εγκατα¬ 
στάσεων, 

• η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
την στήριξη της διοικητικής λειτουργίαςτων Σχολικών μο¬ 
νάδων. 

4. Το Νομικό αυτό Πρόσωπο διοικείται από 7μελές Διοι¬ 
κητικό Συμβούλιο που αποτελείται από τα παρακάτω μέ¬ 
λη. 

α. Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο ως Πρόεδρο, που ορίζεται από τον Δήμαρχο. 

β. Δύο (2) Δημοτικούς Συμβούλους που ορίζονται από 
το Δημοτικό Συμβούλιο, 
γ. Τον εκάστοτε Δ/ντή του Ενιαίου Λυκείου, 
δ. Τον εκάστοτε Δ/ντή του Ι.Ε.Κ. 
ε. Ένα (1) εκπρόσωπο του Συλλόγου Γονέων και Κηδε¬ 
μόνων που ορίζεται από τον Σύλλογο Γονέων και Κηδεμό¬ 
νων ή ένα (1) δημότη αν δεν υπάρχει Σύλλογος που ορί¬ 
ζεται από το Δημοτικό Συμβούλιο. 

στ. Ένα (1) εκπρόσωπο των μαθητικών κοινοτήτων που 
ορίζεται από την Μαθητική Κοινότητα. 

5. Η θητεία των μελών του Δ.Σ. ακολουθεί την Δημοτική 
περίοδο. Το Δ.Σ. εκλέγει ανάμεσα από τα μέλη του τον 
Αντιπρόεδρο και Γραμματέα. Η θητεία του Πρώτου Δ.Σ. 
του Νομικού αυτού προσώπου λήγει με την λήξη της πα¬ 
ρούσας Δημοτικής περιόδου. 

8. Πόροι του Νομικού αυτού Προσώπου είναι: 

α. Ετήσια επιχορήγηση του Κράτους 

β. Ετήσια επιχορήγηση του Δήμου από 3.000.000 δρχ. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

γ. Κάθε είδους εισφορές, δωρεές, κληρονομιές και κλη¬ 
ροδοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

7. Το Νομικό αυτό Πρόσωπο εκπροσωπείται στα δικα¬ 
στήρια και σε κάθε δημόσια αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον Αντι¬ 
πρόεδρο του. 

8. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου 
ύψους 3.000.000 δρχ., και έχει εγγράφει ισόποση πίστω¬ 
ση στον Κ.Α. 211.9δ του Προϋπολογισμού του Δήμου 
έτους 1999. 

Αγ. Νικόλαος, 29 Ιουλίου 1999 

Με εντολή Γεν. Γραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ-ΙΩ ΑΝ Ν ΙΔΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 


(4) 


Διορθώνεται η 2009/19.4.99 απόφαση του Γενικού 
Γραμματέα της Περιφέρειας Ανατολικής Μακεδονίας- 
Θράκης «Έγκρισητου Ο.Ε.Υ. του Δήμου Ιάσμου Ν. Ροδό¬ 
πης», που δημοσιεύθηκε στο ΦΕΚ 994/27.5.99/τ.Β' και συ¬ 
γκεκριμένα το άρθρο 10 αυτής κατά το μέρος που αφορά 
τις κατηγορίες προσωπικού, από το εσφαλμένο: 

ΠΕ5 Δασολόγων θέση μία (1) 

ΠΕ11 Βιολόγος-Ιχθυολόγος θέση μία (1) 

ΤΕ1 Τεχνολόγος- Ηλεκτρολόγος θέση μία (1) 

ΤΕ4 Τεχνολόγων-Μηχανολόγων 

Μηχανικών θέση μία (1) 

στο ορθό: 

Π Ε14 Δασολόγων θέση μία (1) 

ΠΕΙ3 Βιολόγος-Ιχθυολόγος θέση μία (1) 

ΤΕ4 Τεχνολόγων-Μηχανολόγων ή 
Ηλεκτρολόγων-Μηχανικών θέσεις δύο (2) 


(Από την Περιφ. Ανατ. Μακ. Θράκης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΗ * 
ΗΛΕΚΤΡΟΝΙΚΗ ΔΙΕΥΘΥΝΣΗ: (ι«ρ: «νννν.βΙ.ςΓ 
β-ΓΤΊ&ϋ: πν&5 @ βΐ.ςτ 

ΡΑΧ 52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081)396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ~ Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ< ^ 8 σε \ίδες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 * 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 - 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγ ραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
















